

Αρκαλοχώρι, 04/01/2024

Προς: ΜΜΕ

**ΔΕΛΤΙΟ ΤΥΠΟΥ**

**Θεοφάνεια: Το πρόγραμμα εορτασμού στο Δήμο Μινώα Πεδιάδας**

Από το **Δήμο Μινώα Πεδιάδας** και τον **Δήμαρχο Βασίλη Κεγκέρογλου**, γίνεται γνωστό ότι στο πλαίσιο του **εορτασμού των Θεοφανείων, το Σάββατο 6 Ιανουαρίου 2024,** θα πραγματοποιηθεί **Πανηγυρική Αρχιερατική Θεία Λειτουργία**, στον **Ιερό Μητροπολιτικό Ναό Αγίου Ανδρέα Αρχιεπισκόπου Κρήτης** και τελετές Αγιασμού των υδάτων σε **Θραψανό** και **Τσούτσουρα**.

Επιπλέον, τ**ην Κυριακή 7 Ιανουαρίου 2024,** ημέρα εορτής του Αγίου Ιωάννη Προδρόμου, εορτάζει **η Ιερά Mονή Αγίου Ιωάννη Καλλέργη στη Δημοτική Ενότητα Καστελλίου.** Στο πλαίσιο της εορτής θα πραγματοποιηθεί, όπως κάθε χρόνο, **τελετή Αγιασμού των Υδάτων** με το παραδοσιακό έθιμο της «στέρνας».

Το **Μέγα Αγιασμό των Θεοφανείων** θα τελέσει **ο Σεβασμιότατος Μητροπολίτης Αρκαλοχωρίου, Καστελλίου και Βιάννου κ.κ. Ανδρέας**.

**Σάββατο 6 Ιανουαρίου 2024**

**07:00 – 10:30 π.μ.:** Πανηγυρική Αρχιερατική Θεία Λειτουργία και Ακολουθία του Μεγάλου Αγιασμού στον Ιερό Μητροπολιτικό Ναό Αγίου Ανδρέαστο Αρκαλοχώρι

**11:15 π.μ.:** Λίμνη Λιβάδες Θραψανού

**13:30 μ.μ.:**  Αγκυροβόλιο Τσούτσουρα

**Κυριακή 7 Ιανουαρίου 2024**

**07:00 – 10:30 π.μ.:** ΠανηγυρικήΑρχιερατικήΘεία Λειτουργία στην Ιερά Mονή Αγίου Ιωάννη Προδρόμου - Καλλέργη στη Δημοτική Ενότητα Καστελλίου και στη συνέχεια **τελετή αγιασμού των υδάτων με το παραδοσιακό έθιμο της «στέρνας».**